Evrópumeistarar Liverpool halda vörn sinni á Evrópubikarnum áfram eftir að hafa unnið magnaðan 0 : 2 útisigur í Salzburg . Liverpool vann riðilinn og heldur Evrópuvegferð sinni áfram . 57. mínúta . Sadio Mané braust fram vinstra megin og stakk varnarmann af . Cican Stankovic , markmaður Red Bull , kom út en Sadio sá við honum með því að lyfta boltanum yfir hann og fyrir markið . Þangað var kominn Naby Keita og hann skallaði í markið . Frábær samvinna hjá Sadio og Naby sem áður léku með Red Bull . 58. mínúta . Mohamed Salah fékk sendingu fram hægra megin . Markmaður Red Bull kom langt út á móti honum en Mohamed lék léttilega á hann . Egyptinn var kominn langleiðina að endalínunni við vítateiginn þegar hann skaut að marki og á ótrúlegan hátt náði hann að hitta markið . Stórkostlegt mark hjá Mohamed . Red Bull Salzburg : Stankovic , Kristensen , Onguene , Wober , Ulmer , Junuzovic ( Daka 68. mín. ) , Szoboszlai ( Ashimeru 90. mín. ) , Mwepu , Minamino , Hwang , Haaland ( Okugawa 76. mín. ) . Ónotaðir varamenn : Vallci , Prevljak , Ramalho , Coronel og Masaye . Liverpool : Alisson , Alexander-Arnold , Lovren ( Gomez 53. mín. ) , van Dijk , Robertson , Wijnaldum , Henderson , Keita ( Origi 87. mín. ) , Salah , Firmino ( Milner 75. mín. ) og Mané . Ónotaðir varamenn : Adrian , Oxlade-Chamberlain , Shaqiri og Jones . Áhorfendur á Salzburg leikvanginum : 29.520 . Maður leiksins : Jordan Henderson . Fyrirliðinn var frábær á miðjunni . Hann var úti um allan völl og gerði góða hluti jafnt þegar sótt var og varist . Jürgen Klopp : Ég dýrka liðið mitt . Hvernig liðsmenn hlusta á það sem fyrir þá er lagt og leggja svo gríðarlega hart að sér . Salzburg voru ótrúlega sterkir , sérstaklega í fyrri hálfleik , en það vorum við líka og við vorum tilbúnir í þennan slag . Fróðleikur - Liverpool vann riðil sinn og heldur áfram í keppninni . Napoli fór áfram úr riðlinum með Liverpool . - Naby Keita skoraði annað mark sitt á leiktíðinni og það í öðrum leiknum í röð . - Mohamed skoraði 11. mark sitt á keppnistímabilinu . - Þetta var 20. mark hans í Evrópukeppni . Hann er nú búinn að jafna við Ian Rush í Evrópumörkum . Aðeins Michael Owen með 22 og Steven Gerrard sem skoraði 41 Evrópumark hafa skorað fleiri mörk á Evrópumótum en Mohamed . - Jordan Henderson lék sinn 50 . Evrópuleik . Alls hefur hann leikið 345 leiki með Liverpool . - Bæði Sadio Mané og Naby Keita léku áður fyrr með Salzburg .